

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.novembrī Nr.494

 (protokols Nr.19, 24.p)

**Par zemes nomas līguma slēgšanu**

Priekuļu novada pašvaldības dome izskata *Vārds Uzvārds*, (turpmāk-Iesniedzēja), 2020.gada 09. novembra iesniegumu (reģ. Priekuļu novada pašvaldībā 09.11.2020. reģ.Nr. 3.1-5.2/2020-4120) par zemes nomas līguma pagarināšanu zemes vienības ar kadastra apzīmējumu 4264 005 0084, “Jaunsīkuļi”, Mārsnēnu pagastā, Priekuļu novadā, daļas 0,5 ha platībā iznomāšanu.

Izvērtējot pašvaldības rīcībā esošo informāciju, konstatēts, ka:

1. Saskaņā ar Vidzemes rajona tiesas Mārsnēnu pagasta zemesgrāmatas nodalījumu Nr.100000583604, zemes vienība ar kadastra apzīmējumu 4264 005 0084, “Jaunsīkuļi”, Mārsnēnu pagastā, Priekuļu novadā, 1,16 ha kopplatībā, 2018.gada 9.novembrī nostiprināta uz Priekuļu novada pašvaldības vārda.
2. 2020.gada 14.janvārī ar Iesniedzēju noslēgts nomas līgums līdz 2020.gada 30.novembrim par 0,5 ha zemes iznomāšanu personīgās palīgsaimniecības vajadzībām (dārzeņu audzēšanai) no zemes vienības ar kadastra apzīmējumu 4264 005 0084.
3. Likuma “Par pašvaldībām” 14.panta otrās daļas 3.punkts nosaka: *“Lai pildītu savas funkcijas pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu.”*
4. Minētā zemes īpašuma iznomāšana nav pretrunā ar pašvaldības interesēm un līdz šim nomnieks ir labticīgi pildījis nomas līguma nosacījumus un neviena cita persona šo zemes gabala daļu nomāt nav pieteikusies.
5. LR Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 53.punkts nosaka: “*Iznomātājs, izvērtējot lietderības apsvērumus, var pieņemt lēmumu pagarināt nomas līguma termiņu (nerīkojot izsoli). Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt*[*Publiskas personas finanšu līdzekļu un mantas izšķērdēšanas novēršanas likumā*](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums)*noteikto nomas līguma termiņu”.*
6. Saskaņā ar SIA “Latio” izstrādāto zemes nomas pakalpojuma cenrādi zemes vienībai ar kadastra apzīmējumu 4264 005 0084 noteikta nomas maksa 85,00 *euro* gadā, 0,5 ha platībai nomas maksa 36,64 *euro* gadā.
7. Saskaņā ar Administratīvo teritoriju un apdzīvoto vietu likuma Pārejas noteikumu 20. punktu pašvaldības, kuru administratīvi teritoriālās reformas ietvaros apvieno, var (..) iznomāt savu nekustamo īpašumu tikai pēc tam, kad saņemts pozitīvs apvienojamo pašvaldību finanšu komisijas lēmums.

Ņemot vērā iepriekš minēto, pamatojoties uz likuma “Par pašvaldībām” 14.panta otrās daļas 3.punktu, Ministru kabineta 2018.gada 19.jūnija noteikumu Nr. 350 “Publiskas personas zemes nomas un apbūves tiesības noteikumi” 28.punktu, 30.4.apakšpunktu, 53.punktu, Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 3.2. apakšpunktu un 4.punktu, Tautsaimniecības komitejas 2020.gada 19. novembra lēmumu (protokols Nr. 11), elektroniski balsojot tiešsaistē, PAR –12 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –nav, Priekuļu novada dome **nolemj**:

1. Pagarināt *Vārds Uzvārds*, personas kods -, zemes nomas līgumu par zemes vienības “Jaunsīkuļi”, Mārsnēnu pagastā, Priekuļu novadā, daļas 0,5 ha platībā, iznomāšanu
2. Noteikt nomas līguma termiņu no 2020.gada 01.decembra līdz 2022.gada 31.decembrim.
3. Nomas maksu noteikt un apstiprināt saskaņā ar zemes nomas pakalpojuma cenrādi 36,64 euro gadā.
4. Nomas līgumu slēgt pēc Cēsu novadā apvienojamo pašvaldību finanšu komisijas lēmuma saņemšanas.
5. Atbildīgā par lēmuma izpildi Attīstības nodaļas nekustamā īpašuma speciāliste L.S.Berovska
6. Kontrole par lēmuma izpildi Attīstības nodaļas vadītājai V.Lapselei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone